…Хьалхаваьлла вог1у Шемал ц1еххьана дахкарлара схьаваьлча, М. Ю. Лермонтовна хуийла дацара и имам Шемал вуй. Х1ун дагахь дара Шела уллорачу хьуьнхахь Са1ид-юьртаний, Эвтарний юккъехь иза б1аьргашца имамаца цхьанакхетар ву аьлла. Нохчийчоьнан а, Дег1астанан а имам хьуьнах боьдучу новкъа д1авирзира. Галафеевн талламхошна и некъь бевзийла дацара. Иза Эвтара уллохь долчу кешнашка боьдуш бара, аьлча а кешний керт чекхйаллац д1а а боьдий, кешнийн керта ца боьрзуш, Сиржа-Эвла боьдура. Цигара д1а, кхин а хьала Ведана. Ткъа х1ара меттигаш имаматана дукха уллохь хиларна цхьаммо а ларъеш яцара. Массарна а моьттура кхузахь ха ч1ог1а хир ду. Амма т1еман политика дика хууш волчу Шемала некъ хецна битинера.